
NEPRAVEDNA OPTUŽBA 

Napisala Alice Landsberg 


U trgovačkoj je školi neka stvar bila nestala 
i nije se mogla naći. Vlasnica izgubljenog pred- 
meta bila je mala plava Anka. Ona je mogla 
lako preboljeti gubitak, ali se nije htjela pomi- 
riti s mišlju, da se neko nekažnjen veseli nad ne- 
zakonitim posjedom. 

Oko Anke su se okupile sve učenice iz razreda 
i uzbuđeno raspravljale o događaju, samo je jed- 
na ostala sjedjeti u klupi i mirno je gledala u 
svoje bilježnice. Kako je Anka bila nagla, dobaci 
prema njoj: 

»U ovom razredu ima dosta ljudi, kojima je iz- 
gubljena stvar trebala . . .« 

Svima je odmah jasno, što Anka time mi- 
sli. Greta, djevojčica, koja je sjedjela u klupi, 
bila je siromašna. Tako siromašna, da nije mogla 
da sebi nabavi ni najpotrebitije. 

Duboka tišina, koja je zavladala nakon Anki- 
nih riječi, iznenadi Gretu i ona podigne glavu. 
Dosada nije slušala uzrujano nadvikivanje uče- 
nica, ali zadnje riječi su ipak nekako doprle do 
njezina uha, a sumnjičavi pogledi drugarica uvje- 
re je, da je dobro čula. Žarko rumenilo oblije 
njezino lice i čelo i ona se uspravi i pristupi kru- 
gu učenica. Gledala je samo u. Anku, koja je bila 
malo lakomislena, ali nipošto ohola i okrutna 
djevojčica i koja je sada čekala, sa grlom stisnu- 
tim od tjeskobe, na riječi uvrijeđene drugarice. 

Ali Greta reče samo ovo: 

»Šteta, Anko, upravo tebe sam držala pošte- 
nom; samo to da znaš: siromašni ljudi nisu nipo- 
što zli — a ja sam vrlo siromašna . . « 

Zatim se mirno vrati u klupu i nastavi svoj 
posao. 

U taj čas uđe učiteljica u razred, a sve uče- 
nice brzo poskaču na svoja mjesta i počnu va- 
diti iz torba knjige i bilježnice 

U trećoj klupi iza Grete sjedjela je Anka i ne- 
strpljivo premetala po svojim knjigama. Narav- 
no, opet je bila zaboravila da zašije rupu na svo- 
joj školskoj torbi i sada su korice jedne knjige 
zapele u poderano mjesto. Dok je ona silovito 
natezala knjigu, ispadne joj nešto iz torbe i kad 
se prignula da to- podigne, problijedjela je kao 
još nikada u životu. To je bila stvarca, za koju 


je mislila, da je ukradena. Sada je sjedjela kao 
na žeravici, stiskala je u šaci kobni predmet i zu- 
rila u Gretinu klupu. 

Greta, inače najpažljivija učenica, gledala je 
sada umorno i tužno kroz prozor. Vani je veselo 
sjalo sunce, ali je za nju bilo sve sivo. — Tek 
danas vidjela je Anka, kako je Greta skromno, 
upravo bijedno odjevena. Sjetila ^e, da je ta dje- 
vojčica siroče, da je odrasla u sirotištu, da sada 
kod nekoga služi i usto uči. O, kako mora biti 
strašno nemati nikoga, ko te voli, a usto još biti 
tako siromašan i preziran i vrijeđan od svakoga. 

»O, Greto, što sam ti učinila!« mislila je An- 
ka u muci, koja je sve više rasla. Sada se sigurno 
u Gretinu mladom srcu skupilo toliko gorčine na 
ljude i ona se više nikada ne će moći od srca ve- 
seliti i smijati. Ona, Anka, skrivila je svojom la- 
komislenošću i nepromišljenošću, da je to malo 
napaćeno srce došlo do ove spoznaje: Siromašne 
ljude drže za loše i zle! — I konačno, Anka je 
to znala iz knjiga, a i neki unutarnji osjećaj joj 
je to isto govorio; ako čovjek mora uvijek tako 
misliti, mora napokon i postati loš! Ali ne! Greta, 
ta nježna i blaga djevojčica, tako ljubezna i mila 
prema svakome, nije mogla i nije smjela postati 
Zla! 

Anka olakšano uzdahne, gurne lagano druga- 
ricu, koja je pred njom sjedjela, i zamoli je, da 
to isto dalje učini. Glatko i neopaženo od učite- 
ljice došao je taj znak i do Grete. Ona se skoro 
uplašila, kad je osjetila prijateljsko gUrkanje, na 
koje nije bila naučna, a najmanje ga je očeki- 
vala u tom času. Malo se okrenula i ugledala od- 
mah očajničko lice Anke, koja je u pruženoj ruci 
držala zlosretnu stvarcu sa izražajem, kao da o 
tom ovisi sav njezin život. Greta pocrveni, onda 
problijedi, a usta su joj zadrhtala, kao da će za- 
plakati. Nije se smjelo govoriti, ali iz Ankinih 
očiju i čitava njezina bića strujala je golema 
molba za oproštenjem. 

Ali još više je djelovalo na Gretu, što je u svi- 
jetlim očima svojih drugarica pročitala potvr- 
đenje svojih nada: da će među mnogim stranim 
ljudima ipak naći takvih, koji će siromašnoj sa- 
motnoj djevojčici pokloniti malo ljubavi i prija- 

Slika lijevo : 

JAVNI NASTUP UČENICA 
GRAĐANSKE ŠKOLE KOD SS. 
MILOSRDNICA U ZAGREBU DNE 
13. LIPNJA O; G. 

Učenice u prekrasnim narodnim no- 
šnjama i školskoj odori precizno 
izvode gimnastičke vježbe 


teljstva i biti joj oslonac u teškim časovima. Od- 
jednom je spao s nje teški osjećaj potištenosti, 
koji ju je dosad mučio i ona je blagosiljala slu- 
čaj, zbog kojeg je bila osumnjičena, ali koji joj 


je ujedno donio i povjerenje u ljude. Prije nego 
se olakšano zadubbla u posao, bacila je još jedan 
pogled kroz prozor i učinilo joj se, da sunce nije 
još nikada tako veselo sjalo . . . 


ŽETVENA KRUNA 



Svršetak žetve na poseban način slave u Sri- 
jemu i u Bačkoj. Kad se poželo i snopovi se sve- 
zali i složili, mladost se veseli i zaigra žetveno 
kolo. Žetelice tada pletu vijence — krune, koje 
s prvom zvijezdom nose gospodarima. Dječaci 
kao »zastavnici« skakuću pred djevojkama no- 
seći kite žita okićenog cvijećem i vrpcama. Po- 
vorku prati svirka, a krune se predaju na oso- 
bito svečan način gospodarima. 

Taj lijepi narodni običaj obradio je u svojim 
koledama dr Velimir Deželić sin, te je već u ra- 
znim mjestima prema njegovu tekstu obnovljen i 
s uspjehom prikazivan. Taj su narodni običaj s 
naročitom uvježbanosti izvele učenice Građanske 
škole kod ss. Milosrdnica u Zagrebu prigodom 
svršetka školske godine, dne 13. lipnja. Izvedbu 


je pratio mandolinski orkestar pod vodstvom č. 
s. Lijerke Skočibušić. »Žetvenu krunu« uvjež- 
bala je s osobitom pažnjom ravnateljica č. s. 
Marija Serafina Bezjak. S ovom priredbom ista- 
kao se i opet taj odlični naš odgojni zavod i 
pokazao vrsne sile, s kojima raspolaže. 

Na toj javnoj priredbi Građanske škole kod 
č. s. Milosrdnica osim »Žetvene krune« izveden 
je obilat program, po kojemu su nastupile uče- 
nice s prostim vježbama, pjevanjem, sviranjem i 
narodnim kolima. Publika je osobito lijepo pri- 
mila vježbu »Žetelica« i pjevanje narodnih pje- 
sama, naročito onu poznatu »Mamica su štrukle 
pekli«. 'Učenice su nastupile disciplinirano i s 
mnogo razumijevanja, a nastavnice su uložile 
mnogo mara, savjesnosti i truda, da sve teče 
glatko i efektno. I nastavnice i 
učenice mogu biti ponosne na 
izvedbu Deželićeve »Žetvene kru- 
ne«; a ponosni smo i veseli i mi, 
da u našem bijelom Zagrebu 
imamo tako odličan odgojni za- 
vod. 

U ovom broju donosimo s te 
priredbe nekoliko slika. 

I. Kirin 


4 Slika lijevo : 

„ŽETVENA KRUNA* 

koju su dne 13. lipnja o. g. izvele učenice 
građanske škole kod ss. Milosrdnica u Za- 
grebu prema tekstu dra Velimira Deželića 
sina i glazbi dra Božidara Širole iz jeronim- 
ske knjige „Kolede" 

Slika desno : 
MAADOLINSKI ZBOR 
učenica Građanske škole 
ss. Milosrdnica u Zagrebu, 
koji je nastupio dne 13. VI. 
o. g..i pratio, izvedbu De- 
želićcve ,Žetverte krune - 



PŠENIČNI KALENDAR Napisao Nikola Žic 


Po svoj se Zemlji u stotinama jezika izgo- 
vara Očenaš i moli se od Boga kruh naš svag- 
dašnji. Svaki molitelj ne misli pod kruhom uvi- 
jek isto. Ja sam u mladosti rijetkih svetaka uži- 
vao bijeli kruh od čiste pšenice, a danas ga, 
Bogu hvala, mogu imati svaki dan, ali mi je ra- 
ženi kruh miliji. Stanovnici gradova vole bijeli 
kruh, a seljaci su posve zadovoljni s raženim, 
ali radije siju pšenicu, jer ju bolje prodaju. U 
prehistorijsko su doba domaćice pržile zrnje, 
pravile prekrupu i kuhale kašu, a stari su Babi- 
lonci, Egipćani i Židovi pečenjem kaše u pepelu 
pravili lepinju, kakvu još danas prave i jedu 
narodi Kavkaza, Armenci i Perzijci. Bogati su 
Grci i Rimljani jeli bijeli kruh pravljen kvas- 
cem, a siromašniji su se slojevi hranili prosenom 
kašom. Slično je bilo i u Srednjem vijeku. I onda 
je pšenični kruh bio sirotinji poslastica i ljeka- 
rija, a jela se kaša i lepinja od raži, ječma i 
zobi, prosa i heljde. Laki kruh, učinjen pomoću 
pjenice, počeo se širiti tek pred nekoliko sto- 
ljeća. Zapadno od Rajne jede se isključivo bi- 
jeli kruh, u Srednjoj Evropi su mješovite vrste 
kruha, a s one strane Odre i preko Urala sve do 
Tihog oceana je područje crnoga kruha i razno- 
vrsne kaše, dok se Kinezi i Japanci hrane rižom. 

'Pola milijarde Evropljana i Amerikanaca hrani 
se pšenicom, a preko pola milijarde Azijaca 
rižom. 'Mnogo milijuna ljudi u južnoj Evropi, 
Americi i Africi jede kukuruz, a još više njih u 
sjevernoj i istočnoj Evropi pretežno raž, dok 
dosta svijeta u Indiji, Kini i Africi živi od prosa. 
Ukratko se može reći, da po prilici polovica sta- 
novništva na Zemlji jede pšenicu i raž, a druga 
polovica rižu odnosno kukuruz i proso. Mnogim 
je narodima svadidašnji kruh od žitarica pot- 
puno nepoznat, pa im je glavna hrana neki ko- 
rijen, gomoljika, banane, batate, krumpir i t. d. 


Svakako daju žitarice onaj svagdašnji kruh, 
koji je najviše raširen, a među njima ide prvo 
mjesto pšenici. Trećina svjetske produkcije pše- 
nice otpada na Evropu, ali kako Evropa troši 
gotovo polovicu pšenice, koja urodi na čitavo- 
me svijetu, mora se uvoziti ovamo iz ostalih 
svjetskih žitnica, a te su u Americi, gdje se pro- 
izvodi polovica svjetske produkcije, ali se troši 
samo petina, onda u Aziji i Africi i naročito u 
Australiji. 

U Sjedinjenim Američkim Državama ogromne 
su površine pod pšenicom, koja se dobiva po- 
moću strojeva. Dosta je spomenuti države Wi- 
sconsin, Južnu Dakotu, Kaliforniju i svjetsko 
tržište Chikago. Danas je i britska Kanada zna- 
menita žitnica Evrope. 'Ondje su uzgojene naj- 
bolje vrste tvrde i čvrste pšenice, koja dozrijeva 
u kratko vrijeme ondješnjega ljeta. Još je brže 
napredovala kultura pšenice u Argentini Kad su 
nikli kolonisti, niknula je i pšenica, osobito u po- 
krajini La Plati. Ovdje je žetva u doba naše zi- 
me kao i u Australiji, gdje produkcija znatno 
nadmašuje potrebu domaćega rijetkoga pučan- 
stva. 

Glavni potrošač se dakle ne treba bojati gla- 
di. Evropi pritječe pšenica iz cijeloga svijeta, a 
što je naročito zanimljivo, pritječe joj neprer 
kidno cijele godine, jer je žetva pšenice svakoga 
mjeseca u drugoj žitnici po svijetu. Kod nas se 
u srednjoj i južnoj Evropi žanje pšenica pod 
kraj mjeseca lipnja i početkom srpnja. Pod kraj 
lipnja je žetva u južnoj i srednjoj Uniji (USA), 
pa u Kitaju i Japanu, a u srpnju se žanje u jun 
žnoj i srednjoj Rusiji, pa u sjevernoj Uniji i u 
Kanadi. U kolovozu se nastavlja žetva pšenice 
u srednjoj Evropi, Rusiji, Japanu i Kanadi, a 
provodi se još u. Norveškoj i Engleskoj. U ruj- 
nu se isti posao obavlja u sjevernoj Rusiji, po 

Skandinaviji i u Škotskoj, pa se u Rusiji i Skan- 
dinaviji svršava tek u listopadu. 

JU drugoj polovini godine žetva je pšenice pre- 
težno na južnoj polutci. Tako u studenome ža- 
riju (Peruanci u južnoj Americi i Buri u južnoj 
Africi, a u pfosincu Talijani i njihovi podanici 
u Etiopskome carstvu (Eritreja, Somalija, Abe- 
sinija). U siječnju je žetva pšenice u Australiji 
i Novoj Zelandiji, pa u Birmi pod Himalajom i 
u Argentini u južnoj Americi. U veljači se žetva 
nastavlja u Argentini i provodi u Urugvaju, a u 
ožujku rade srpovi i strojevi u Indiji, koja svr- 
šava žetvu istom u travnju, kad se žanje još u 
Perziji, Egiptu i Mehiku. U svibnju je klas pše- 
nice sazreo u preostaloj, istočnoj Aziji i sjever- 
noj Africi te na američkom tlu u Floridi i Te- 
xasu. Time je završen krug žetve za zimskih 
mjeseci u južnim i tropskim širinama. 

Ogromno je mnoštvo pšeničnoga zrnja i bra- 
šna, koje se u godini dana što željeznicom što 
parobrodom pomiče od dalekih dobavljača do 
evropskih potrošača. Svjetski izvoz pšenice je 
sada poslije rata gotovo tako velik, kakav bi- 
jaše neposredno prije svjetskoga rata. Glavni je 
potrošač ostala Evropa, a kod dobavljača imade 


promjena. Medu ovima su Rusija i USA znatno 
oslabile, jer manje proizvode, odnosno više tro- 
še kod kuće, a Argentina i Kanada znatno po- 
jačaše produkciju i eksport, dok je Australija 
s ostalim manjim žitnicama po svijetu sporedne 
važnosti. Može se reći, da preko dvadeset mili- 
juna tona pšenice putuje svake godine od doba- 
vljača k potrošačima. Kukuruza i ječma se na 
tom putu pomiče mnogo manje, po prilici za 
polovicu manje, a raž putuje još slabije, jer se 
većinom proizvodi za domaće potrebe, u Njema- 
čkoj, Poljskoj i Rusiji. 

Ako dakle pšenica i nije naš kruh svagdanji 
po cijeloj Zemlji, ona rodi nesamo po svim nje- 
zinim kontinentima,, nego sazrijeva postepeno 
u toku čitave godine, sad ovdje sad ondje, tako 
da možemo svakoga mjeseca jesti kruh od mlade 
žetve, kao što svaki dan jedemo netom pečeni 
kruh od brašna, koje je nedavno samljeveno. 
Naša se Zemlja okreće oko osi i u godini dana 
Sunce obdari čovjekovu njivu obilnim plodom 
pšenice, tako da nema mjeseca bez žetve. Kao 
što se peče jagnje na ražnju, tako i klas pše- 
nice zrije na Zemlji sad ovdje sad ondje, da nam 
Bog doista svaki dan šalje i daje kruh naš svag- 
danji. 


KRALJEV 


OGRTAČ 


Napisao Stjepan Gorupić 


U negdašnjoj kraljevini Bavarskoj vladali su 
kraljevi iz obitelji Wittenbach. Nebrojene su 
Witten'bachske anegdote. Jedna je — kako či- 
tam — dragocjena o »Ocu Maksu«, kako su Ba- 
varci zvali bivšega svoga kralja. Taj bavarski 
kralj bio je poznat kao čovjek svoje glave, rado 
se navraćao i gdje ga nije trebalo, slobodno se 
kretao i šetao među svojim narodom. Jednoga 
dana šetao se on, monarh, po svojoj prijestolnici 
sam. Bio je vrlo vruć dan, a on, »Otac Maks«, ni 
pet ni Šest svuče svoj ljetni ogrtač te ga prebaci 
preko ruke. Nakon odulje šetnje naiđe i u onaj 
dio grada, u kojemu se nalazila zalagaonica. U 
blizini zalagaonice stajale su neke ostarije go- 
spođe. Ove su obično onima, koji su se nećkali, 
da sami nose založiti svoje stvari, uz malu na- 
gradu odnosile, založile i primjeni im novac 
uručile. Bavarski kralj ugleda jednu takvu go- 
spođu, koja je živo mahala rukama i prišla mu. 

»Želite li, milostivi gospodine, založiti svoj 
ogrtač? Ja ću vam rado to učiniti.« 

Vladar se htjede i opet našaliti na tu nenadanu 
prigodu, pa reče: 

»Da, dobra gospođo, to bih htio.« 

»No pa tada mi dajte ogrtač i dođite za pola 
sata. Ja ću sve urediti. Za ogrtač ću sigurno 
dobiti 8 do 10 maraka. Fini je to ogrtač!« 

Kralj ozbiljno uruči toj ženi svoj ogrtač. Ka- 
da je prošlo pola sata, on opet dođe. Sva ve- 


Slika na omotu: 

Među alplnslclm cvijećem 

Foto Z. /. 


sela dočeka ga ona gospođa, izbroji mu na dlan 
dvanaest maraka rekavši: 

»Šta ne, dobro sam učinila, gospodine, pa evo 
i založna cedulja.« 

Kralj spravi u džep založnu cedulju te upita: 

»A šta sam vama dužan, draga gospođo?« 

»Tri krajcara za cedulju, a sekser za mene.« 

Vladar dade, začuđenoj gospođi dvanaest ma- 
raka i brzo se udalji. 

Kad je kralj Maks došao kući, odmah potraži 
kraljicu, preda joj založnu cedulju i reče smije- 
šeći se: 

»Ah, Marijo, ja sam založio svoj ogrtač . . .« 

Naravno, da je kraljica odmah dala iskupiti 
kraljev ogrtač. 

UZDARJE 

Dok je Ljudevit XI. bio još nasljednik fran- 
cuskog prijestolja, svraćao je katkad za vrijeme 
lova k nekom siromašnom seljaku i pojeo bi 
kod njega s velikim tekom zdjelu repe. Kad je 
Ljudevit zasjeo na prijestolje, odvaži se ovaj si- 
romašak da kralju uzvrati posjet i odnese mu na 
dar najljepše repe iz svog vrtića. Kralja je to vrlo 
razveselilo; on pogosti svog nekadanjeg lova- 
čkog druga i dade mu za uzdarje 4000 franaka. 

Tolika kraljeva darežljivost potakla je jed- 
nog dvorjanika te on pokloni kralju vrlo vrijed- 
na konja, u nadi, da će biti isto onako kraljev- 
ski nagrađen. Ali kralj mu pošalje one repe s 
riječima: 

»Nadam se, da je ovo uzdarje dovoljno vri- 
jedno — stojalo me je 4000 franaka.« 

Izvorni roman „Obitelji 1 


BILJEŽNICA 

ROMAN IZ SUVREMENOG ŽIVOTA 

»Vražja ti je to stvar!« nakašlja se Marcel. 
»Velim: vražja! I nemoj si, molim te, uobraža- 
vati, da ćeš to sve samo tako jednim potezom 
riješiti. Nezgodno je to, dragi moj, poigrati se 
tuđim srcem . . .« 

»Srce! Ti vjeruješ u srce! Ja mislim, da tu 
postoji samo razum, a drugo su sve neki drski 
nagoni, koje treba znati od sebe odagnati. Oda- 
gnati tako, kao dosadnu nasrtljivu muhu.« 

»<Pazi!« Marcel ustane i protegne se. »Ta će 
stvar, o kojoj si mi govorio, imati svoje poslje- 
dice . . .« 

Ušao je podvornik i predao pokrajinske vi- 
jesti. 

Div se zadubio u poštu. Razvrstavao je ruko- 
pise, nepotrebno bacao u koš. Mehanički je pro- 
pentao: 

»Ti tako misliš, ali vidjet ćemo!« 

Marcel se namršti i sagnu. Okvir šešira mu je 
potpuno zasjenio lice. 

»Ima li ovdje u vašem uredništvu kakvo mje- 
sto za mene? Znaš, nemam ni dinara.« 

»Dragi moj,« sažalno ga pogleda Div, »ja 
znam, da se ti šališ. Uostalom, ja te razumijem. 
Evo ti,« i on segne rukom u džep, »nešto sitniša. 
Vratit ćeš mi, kad budeš imao.« 

Marcel je u ruci držao stotinarku. Žurno je 
spremi u džep. Lice mu se naglo razvuklo u 
osmijeh. 

»Želim ti sreću u tvojim procesima kod suda. 

A i ono drugo . . .« 

U sobu upade direktor, starac navorana lica, 
vodenih očiju i ćelave glave. Imao je ranu iznad 
uha. Rupčićem je brisao suzne oči i teško di- 
šući sruši se na stolac. 

»Atentat, Dive! Bitange jedne, htjeli su da me 
ubiju!« 

»Tko?« skoči Div uzbuđen i blijed. Glas je 
starog direktora Rankičića bio suzno jecav. To 
je dirnulo Diva i on zaštitnički uslužno stupi 
pred zaplakanog čovjeka. Na korak. 

»Tko je htio da vas ubije?« 

»Bećari jedni, ah . . . Dječaci su ispod prozora 
bacali kamenje; ah, to je udešeno. Oni su po- 
slani, oh, moja glavo!« Uhvatio se za glavu i opet 
projecao: »Napišite, Dive, da su me htjeli lišiti 
života! Napišite to, da umirem. Da! Da ležim u 
agoniji. To neka bude apel na srca naših isto- 
mišljenika . . . Neka vide, da nisam uistinu mer- 
kantilist. Oh, moja jadna glavo!« 

Direktor ustade i izjuri iz sobe jaučući i ne- 
prestano pentajući: 

»Napišite; to svakako napišite.« 

. Sunce se već odmaklo od prozora i spuštao 
se sivi polumrak. Marcel je prihvatio za kvaku, 
a Div se vedro nasmijao^ dohvatio pero i nami- 
gnuo Marcelu: 


S KOCKAMA 

- NAPISAO IVO BALENTOVIĆ (Nastavak) 

»Ovako se piše za novine!« 

Na bijeli arak napisao je krupnim slovima: 

»Drzak napadaj na našeg direktora usred bi- 
jelog dana«. 

»U stvari nije to ništa!« reče. Jedna ogrebo- 
tina! Ali evo vidiš tako nastaje — blef. Kod nas 
ovdje prava ti je Abesinija. A taj se pojam može 
protegnuti. Uzmimo, eto, naša štampa. Naš di- 
rektor ti je pravi sentimentalni Haile Selasie, 



FILMSKA GLUMICA LUISE RAINER, 
koja je neke godine ljetovala na našem otoku Hvaru, u glavnoj ulozi 
svoga najnovijeg filma \ 

Foto Metro-GoIdwin-Mayer 

koji nas goni na posao, od kojega čovjek može 
samo pokvariti želudac, skupa s 30.000 čitatelja. 
Ja sam eto tri godine ovdje namješten, tri godi- 
ne hodam po sudovima, prevrćem ovdje dnevne 
sitnice, pišem laži o nekom milosrđu, jednakosti 
ljudskoj, a za koga to? Jednakosti nema ni u 
ovoj našoj ludoj kući, jer od rane zore do .kasne 
noći goni se na primjer jednoga podvornika da 
radi, a plaća mu iznosi samo pet stotina dinara 
na mjesec. Nitko, pa ni sam direktor ne vjeruje 
u pozitivnost te naše jalove rabote. Nema tu 
morala, nema idealizma, dragi! A i s t i n a. to ie 

zlatna ptičica u neprozirni kavez zaključana. Da, 
da, tako je, nažalost!« 

Marcel se bez riječi rukovao sa Divom i izju- 
rio na svježi zrak. 

Na ulicama je bilo maglovito. Na Zrinjevcu 
‘su se pojavile prve skupine šetača. Blistavi ogr- 
tači na muškarcima caklili su se ovjaženim ma- 
glovitim pršanjem. Žamor je postojao sve jači. 

Presjekao je tri ulice poprijeko i zaustavio se 
pred trafikom. Motrio je u izlogu raznovrsne 
školske sitnice, olovke, blokove, bilježnice. Pro- 
zor je bio zamagljen. Voda se cijedila niz staklo. 

»Dakle ovdje je ona,« mislio je Marcel. »Tu, 
iza ovoga stakla. Tri koraka razmaka — kuca 
njezino srce. Kako su ljudi nekada blizu,« došla 
mu je misao, »a koliko su ipak udaljeni! Fizička 
blizina — phi . . .« 

.Izašla je Buga. 

4 '»Vi?« , * 

»Ja. Kad ćemo se opet vidjeti, Buga?« 

»Sutra u pola osam ovdje.« 

»U redu.« 

»Zbogom.« 

»Zbogom, Buga!« 

On se veselo smiješio i korak mu je radosno 
zvonio. Zatim je veselo zagunđao novu uličnu 
.ariju: ' 

»S pjesmom* kroz život 
Koračaj vedar, 

/ Nasmijan, jedar, 

Sretan i mlad...« 


ka i u svojoj glomaznosti, bila je strašna, i .do- 
stojanstvena ... 

Ta mu se slika, duboko usjekla u mozak. Ju- 
tros rano, dok je bilo na ulici vrlo malo pro- 
laznika, dok je vladala velika jutarnja studen 
i magla gusta i neprozirna, on je stajao na ri- 
ječnoj obali i zurio u vodu. Uspoređivao je tu 
glomaznu masu sa životom, u kojemu struji ne- 
iscrpna snaga, na čijim su talasima v jekovi 
bezglave muhe. On je spoznavao, da je i on sa- 
mo jedan atom te nepregledne ogromnosti, jed- 
na ništica, jedva vidljivi crvić. 

U njemu se potajno dizala želja da uzdigne 
glavu visoko, da se popne na Modru goru, po- 
digne ruku i glas i krikne, neka se zaore pla- 
nine. Klijala je želja, ali je snaga bila sićušna 
spram vremena i prostora, u kome se pokretao. 

On je htio da se izdvoji iz krda, koje se spu- 
šta u nizinu. Htio je da se uspne na goru, na mo- 
dri i sunčani vrh, da poljubi zoru u rujna slatka 
usta. 

Htio je da mu udarac bude snažan i strahovit, 
da pokida visoke ograde i sve lance, koji su ga 
vezivali za močvaru. 

Htio je . . . Ali mu je glas bio šaptaj nemoć- 
nika i snaga jednaka mravljoj, pa je ostao dalje 
sputan — i oči su mu bile pune suza ... 

Lice mu se skeptički grčilo i svi se pokreti 
lomili u prazno . . . Daleko je bila modra gora 
i život je bio pun suzne jeseni i maglovite njene 
sivosti . . . Život je bio pun tuge i suza . . . Suza 


Ušao je u tamvaj, koji je b’o prepun. Baš je 
ušđo> radf toga. Oko njega su se stiskale licejke, 
,koje su se vraćale iz škole. 

Na prvoj stanici iskoči van i uputi se dalje 
pješice. 


m Rijeka je bila mutna i muljevita. Nosila je ši- 
S jbj j e i sasušeni korov — vrteći se u bijesnim 
• 'vrtibžima. Jurila je pjeneći se i šumeći ispod 
t ogoljenog vrbinja, noseći u svome zamahu ko- 
^>mađe žiite pjeskovite ilovače. Rijeka je bila glo- 
i ma^na*K odurna, strahovita u svojoj silnoj na- 
^j;6zdi FJagane slamčice nijesu za onu ogromnu 
masu značile upravo — ništa . . . Tekla je rije- 


Ne treba ići nikuda dalje; ne treba čitati Jacka 
Londona, treba motriti ovo, što je pred nama. 
Suvišno je brbljati o socijalnoj pravdi, brundati 
o dijatektičkom materijalizmu i Marksovom 
evanđeoskom doktrinarstvu, a pod vratom no- 
siti svilenu kravatu. 

»Dragi moj,« govorio je Marcel Divu su- 
morno, »toliko je laži, da bi čovjek morao samo 
pljuvati, ako bi htio da ostane donekle na po- 
vršini. (Pogledaj ovu palaču pred nama: podi- 
gnuta je na korupciji i spekulaciji; vlasnik joj 
je pronevjeritelj, nemoralan tip i zločinac — ta 
do jučer je sakupljao na selu sjemenje i stare 
prnje, a danas je predsjednik humanitarnog dru- 
tva, na grudima čak nosi neke ordene i zasluge.« 

(Nastavit će se.) 



Jugoslavenski Uoyd 

A. D. Split 

Brza pruga 

Jadran-Palestina 

parobrodom tf Princesa Olga*' 

pruža najbržu i najudobniju vezu 
za putovanje u Svetu Zemlju 

IVAN D. BlITKOVIĆ, BOYD-BOIĆ, BOŽO JONIĆ, JOHN BADOVINAC, F. A. BOGADEK, 

glavni predsjednik glavni podpredsjednik glavni tajnik upravitelj podmlatka vrhovni savjetnik 

VODSTVO HRVATSKE BRATSKE ZAJEDNICE U AMERICI 


DOLAZAK AMERIČKIH HRVATA U STARU DOMOVINU 


Dne 8. o. mj. došlo je iz Ame- 
rike u Zagreb nekoliko stotina 
Hrvata, da posjete staru domo- 
vinu, sa kojom ih vežu mlade- 
načke uspomene i velika ljubav. 
Grad Zagreb dočekao je vrlo 
svečano i srdačno svoju braću iz 
Amerike, okićen narodnim tro- 
bojnima, a oni su za vrijeme 
svog boravka u hrvatskoj Me- 
tropoli između ostaloga obavili 
dva značajna posjeta: prvi po- 
sjet duhovnom predstavniku hr- 
vatskog naroda Hrvatskom Me- 
tropoliti, kojega je zamijenio 
preuzv. g. Nadbiskup Koadjutor 
dr Alojzije Spetinac, a drugi 
posjet vođi hrvatskoga naroda 
dru Vlatku Mačeku. Tom zgo- 
dom izrečene su misli pune zna- 
čenja i pobude, te će ovaj po- 
sjet sigurno biti početak novoga 
gibanja među hrvatskim iselje- 
nicima -i novog interesa Hrvata 
iz stare domovine za braću u 
tuđini. 

Poseban posjet obavili su Hr- 
vati iz Amerike kod Hrvatskog 
Radiše, jer ih s tom vrijednom 
narodnom ustanovom vežu ti- 
jesne veze i jer su joj oni naj- 
čvršći potporanj. Posjetili su 
ujedno i treći Žumberački kon- 
gres, koji se održao dne 11. o. 
mj. u Kostanjevcu. Pregledali su 
znamenitosti grada Zagreba i 
krenuli svojim domovima, gdje 
ih čekaju srca puna topline i lju- 
bavi. 

U Zagrebu je svakoga dana 
za vrijeme boravka milih gosti- 
ju bila po koja priredba njima 
u počast, a razne su osobe i usta- 
nove poklonile braći iz Amerike 


skupocijene darove i ustanove, 
naročito za njihov etnografski 
muzej, koji će otvoriti u Pitts- 
burgu. Posebnu pažnju pobudio 
je dar Centrale Hrvatske Kato- 
ličke Akcije, koji se sastoji u 
albumima prekrasnih narodnih 
poculica iz raznih hrvatskih sela. 

Svi gosti, koji su posjetili sta- 
ru domaju, pripadaju velikoj 
potporno-dobrotvornoj i eko- 
nomsko-kulturnoj . organizaciji, 
koja se zove »Hrvatska Bratska 
Zajednica«. Toj organizaciji sto- 
ji na čelu Ivan D. Butković, vo- 
đa posjeta u domovinu, a broji 
oko sto hiljada članova te ima 
svoje glasilo: Uz tu organizaciju 
ističe se u Americi još i »Hrvat- 



CRKVA DUBROVAČKOG PARCA SV. VLAHA 
Na današnji- dan, dne 18. o. mj., završuje se 
veličanstveni Euharistijski Kongres u Dubrov- 
I nifcu — Hrvatskoj Ateni 


ska Katolička Zajednica«, koja 
ima isti cilj kao i »Hrvatska 
Bratska Zajednica«, samo što 
ona istupa s jasnim Katoličkim 
programom. »Hrvatska Katoli- 
čka Zajednica« ima svoje gla- 
silo »Naša Nada«. 

U pripravnom odboru za do- 
ček braće Hrvata iz Amerike 
učestvovale su sve važnije hrvat- 
ske ustanove, pa je bilo po svom * 
delegatu zastupano vi Hrvatsko 
Književno Društvo sv. Jeronima, 
koje i među američkim Hrvati- 
ma ima svojih članova te i me- 
đu njima vrši naročitu prosvjet- 
nu misiju. R. v „; 

Događaj! 

12. lipnja: U Moskvi Staljin dao 
osuditi na smrt i, .pogubiti 8„ ge- 
nerala, među njima i maršala Tu- 
hačevskoga. 

1.3. češkoslovački predsjednik . vlade 
Hodža otputovao u Rumunjsku. 

14. Letonski ministar vanjskih pošlo- . 
va Munters na službenom po- 
sjetu u Moskvi. 

16. U Bugarskoj se rodio prijestolo- 
nasljednik. 

17. Predsjednici vlada. Male Antante 
Hodža, Stojadinović i Tat'arescu 
vijećali u Turn-Severinu i Vršcu. 

18. Poljski ministar vanjskih poslova 
pukovnik Beck putuje ii Pariš. 
Očekuje se popuštanje međuna- 
rodne napetosti. 

19. Ulice u Moskvi zaposjela je crve- 
na vojska* i organi GPU. Staljin 
je dao pohvatati komunističke vo- 
đe iz stranih zemalja. 

20. U Cartag.eni izvršena sahrana 50. 
žrtava eksplozije na oklopnoj kr- 

> ^starici »Jaime I.« uz sudjelova- 
nje građanskih j pomorskih voj- 
nih vlasti. 

21. U subotu u 13 sati i 20 'minuta 
ušle su prve" nacionalističke čete 
generala Franka u Bilbau. Te šu 
čete pripadale baskijskim nacio- 
nalistima iz Navare i Santander^. 



Iz povijesti slikarstva 


KUBIZAM 


Napisao Luka Perinić 



Slika lijevo: 
SVADBA 
Naslikao Henri Rousseau 


Francuz Paul Cezanne i Holanđanin Vincenz 
van Gogh neovisno jedan o drugome izgrađi- 
vali su novo gledanje na umjetnički objekt i na 
njegov koloristički izražaj. Različiti u tempera- 
mentu i stvaralačkoj snazi, ali jednaki u revoltu 
prema onome, što narivava vanjska priroda i 
što je impresionizam uzimao kao jedini smisao 
umjetničkog objekta i izražavanja. 

■Njihove tendencije u početku nije shvaćala 
publika, kao' što se redovito događa sa svim no- 
vim nastupima u umjetničkom svijetu i u kul- 
turnim nastojanjima uopće, ali nakon njihove 
smrti započeo je blagotvorni njihov utjecaj na 
mlađe umjetnike, koji su ih smatrali duhovnim 
svojim vođama i učiteljima. Odreda je to bila 
brojna i revolucionarna omladina, koja je uz 
umjetnost povezivala i poseban program, a koja 
se skupljala u prvom redu oko Matisse-a 
u Parizu. 

Vrlo tipična ličnost za tu slikarsku epohu jest 
Paul G a u g u i n (koji je umro god. 1903.)., koji 


je formalno pobjegao iz Francuske i Evrope 
daleko preko mora na primitivni otok Tahiti i 
Martinique, da se oslobodi impresionističkih na- 
stojanja i škola, koje su formama svojim sputale 
svaki, stvaralački pokušaj. Evropsko slikarstvo s 
impresionizmom došlo je u ćor-sokak, priroda 
vanjska dirigira sadržaj i izražaj umjetnine, Rao 
da je ona uzrok i stvaralac svega, a pritom onaj 
glavni pokretač — nutarnji doživljaj i stav sa- 
me umjetničke ličnosti posve je sekundaran i 
beznačajan. Treba pobjeći od tih zabluda evrop- 
ske kulture i vratiti se iskonskim zapažanjima i 
izrazu, kakav imaju primitivci na dalekim pre- 
komorskim otocima, ili djeca, koju još nije u 
stvaralačkom nastojanju iskvarila impresionisti- 
čka suhoparnost. 

Svu tradiciju likovne umjetnosti, koja se ra- 
zmahivala od renesanse pa ovamo, zastupnici 
novog smjera odbacili su kao zabludu. Rene- 
sansa je proti srednjevjekovnom supranatural- 
nom stavu umjetničkog stvaranja postavila pri- 
rodu u središte pažnje i od nje su tu 
zabludu baštinile manje više sve ka- 
snije škole vjerujući, da je ona je- 
dina i prava stvarnost. Predrenesan- 
sni primitivci i gotika, u kojoj je 
fantazija i čuvstvo igralo dobru ulo- 
gu, imaju više značenja i prava da 
budu uzori (Španjolac Greco). 

Novi, dvadeseti vijek, započeo je 
s devizom — ekspresionizma, koji se 
postavljao kao protivnost impresio- 
nizmu. Htio se učiniti obrat: ne da 
priroda dirigira sa svojim impresija- 
ma, nego da stvaralac umjetnik sam 
stvara stvarnost i na platno prenosi 
tu ličnu ekspresiju. Što jednostavnije 
i bez obzira na samu vanjsku zazbilj- 
nost, o kojoj se dosad toliko vodilo 
računa. Što dalje od te ishitrene za- 
zbiljnosti, to bolje. Zato umjetnost 
seljaka i djece, rezbarije primitivaca 
i crnačka umjetnost dobivaju sve to 
veće značenje. Mnogi umjetnici po- 
vode se za tim novim otkrićima i 
namjerice izobličuju prirodu i u nju 
unose primitivna shvaćanja, koja su 
često u kontradikciji s fizičkim za- 
konima. U tom se pravcu ističe Hen- 
ri Rosseau (koji je umro godine 
1910.) stvorivši neku djetinju zazbilj- 
nost, kao da se igrao ljudima i pri- 
rodom i od njih izgrađivao naivnu 
idilu, koja privlači. 

Ta naivnost i djetinja iskrenost 
samom Rousseau-u bila je prirođena, 
ali nije mnogim kasnijim umjetnici- 

ma, koji su intelektualizirali takovo umjetničko 
nastojanje . . . Upravo iz ovih tendencija nastao 
je kubizam. Kubizam je htio, da sintetizira 
čitavo nastojanje ekspresionizma, no uspio je 
da se zadrži samo na jednoj njegovoj strani 
te da je dovede do karikature i nemogućnosti. 
Glavni zastupnik kubizma je Pablo Pi c a s s o. 

Svaki objekt, kojemu pristupa umjetnik, ne 
smije — r prema shvaćanju ekspresionista — biti 
nego primjer, kako stvaralačka snaga djeluje i 
sređuje pojave. Djeca i primitivci to najbolje 
znadu izvesti; moderni umjetnici moraju do toga 
iskusnog osjećaja i naivnosti doći tek studijem, 
refleksijom, koja će im pomoći da se oslobode 
tradicionalnih forma. U tome i jest osnovica ku- 
bizma; umjetnik treba da uđe u reflektiranje, 
mozak tu radi — i eto opet intelektualizacije, 
koja redovito znači kočenje spontane stvara- 
lačke snage. I same zorne probleme kubizam 
hoće da »znanstveno« riješi i da o njima »filo- 
zofira«. Kubizam ne uzima predmete kakvi jesu, 
niti prostor, koji ti predmeti zahvaćaju, nego 
na osnovu njihova zahvaćanja prostora oblikuje 
prostor uopće ... I kolikogod kubizam htio 
da stane na put ekstremnom individualizmu, u 
koji su vodili principi ekspresionizma, opet se 
zaustavio samo na jednoj njegovoj tendenciji, da 
je dovede do karikature i skrajnje intelektuali- 
zacije. 


VIOLINA 
Naslikao Pablo Picasso 



OKOLO SJEVERNOG POLA 


Opet se u novinama piše o osvajanju sjever- 
nog pola. Taj kraj vječnog leda privlači danas, 
kao što je privlačio i u prošlosti pažnju kultur- 
nog svijeta. 

Prva zabilježena vijest o putovanju u sjever- 
ne ledene krajeve pada u doba Aleksandra Ve- 
likoga, a u vezi je s putovanjem Grka Piteje 
oko god. 325. prije Krista. Taj Grk, rodom iz 
grčke kolonije Musilije (današnje Marseille), 
bavio se uz svoje trgovačke poslove i astrono- 
mijom, a putovao je na sjever radi trgovine, t. 
j. zbog nabavka kositra i jantara, te je dopro 
po svoj prilici do današnjih otoka Shetland. 

Iza toga ima vijest o prodiranju na sjever tek 
iz osmog stoljeća poslije Krista, kada se irski 
mornari preko Orkneya, Shetlanda i Farorskih 
otočja hvataju Islanda. Iza g. 850 počinje u 
većoj mjeri naseljavanje Normana na Islandu, 
gdje su osnovali 'i grad Reykjavik (što znači: 
Divna draga). Taj grad je i danas »prijestolnica« 
Islanda (inače pod suverenitetom Danske). Sam 
otok Island, s površinom od 104.000 četvornih 
kilometara, ima nekih 100.000 stanovnika. 

'Prva vijest o Gronlandu pada početkom X. 
stoljeća — od gusara Hunlejorna, ali se pravi 
njegov otkrivač može smatrati Erich Randa, 
koji se zbog raznih umorstava i nasilja morao 
po narodnom. sudu ukrcati na lađu i otputovati 
u nepoznate krajeve. To se zbilo oko godine 


985. Da na to kopno privuče što više ljudi, 
dade mu ime Gronland, što znači »Zelena zem- 
lja«. 

Prvi putnici u najsjevernije krajeve imaju u 
starom vijeku s jedne strane posve trgovačke 
namjere, a s druge strane njihova su putovanja 
razni pustolovni pothvati manjih ili većih sku- 
pina. Novi vijek s tekovinama tehnike i sa svo- 
jim napretkom lakše je prodirao u sjeverne 
ledene poljane, a danas uz političko-trgovačke 
Interese tamo vode ljude ponajviše naučni mo- 
tivi. Osvajao se korak po korak neistraženog 
teritorija, a u današnje dane već se misli i na 
redovite letove preko sjevernog pola. Mnogi 
su smioni ljudi u starija vremena propali bez 
traga i glasa u sjevernom ledu, a mi danas pra- 
timo svaku stopu onih, koji lete na sjeverni pol, 
neprestano smo s njima u dodiru, svakog časa 
smo obaviješteni o njihovu radu i sudbini te im 
lako možemo priskočiti u pomoć. P. 


Slika desno: 

HRVATSKO PJEVAČKO DRUŠTVO „ZVONIMIR' U SRIJEMSKIM 
KARLOVCIMA SA DIRIGENTOM STJEPANOM KOVAČIĆEM 


Epski spjev 


OSVETNIK 


IZ SLAVNE HRVATSKE PROŠLOSTI - SPJEVAO DR FRAN BINIĆKI 


(Nastavak) 


3. PAUK 

Zaplakale grčke majke, Mletačkinje ljube cvile; 
Hrvatske se brze lađe po sinjemu moru krile, 
Izuvarce, bezobzira napadaju tuđe lađe. 

Ne vraća se kući više ko u sinji Jadran zađe. 

Na gradove i na sela zalijeće se Hrvat mamen 
I pod samim Carigradom sine često žarki plamen. 
Zaman mole Grk i Mlečić: »Kršćani ste, Božji ljudi, 
Nije kamen srce vaše, ako su vam kamen grudi. 

Ta dosta nam nekrst zada teških patnja, ljutih jada, 
Od kršćanske ruke sada trgovina, vjera strada!« 
Zaman mole Grk i Mlečić, jer im Hrvat resko zbori: 
»Nekršteni zlotvori ste od nekrsta svakog gori, 
Vjernici ste Isusovi, svi kad vam je tijesno, vruće. 
A ko sruši naše crkve, ko li spali naše kuće? 

Ko odvede naše roblje, od Hrvatske stvori groblje? 
Vratite nam naše drage, podignite naše mrtve, 

'Pa će nestat vaših jada, smanjit će se vaše žrtve. 
Dotle ćete osjećati našu srdžbu, našu snagu, 

Deset će vam glava pasti za svaku nam glavu dragu, 
Za spaljene kuće naše podmukli će gorjet Mleci, 
Carigrad će bijeli plamsat — pomogo nam Bog i 

Sveci!« 

Zalijeće se vitez Borko pod zidine Carigrada, 

Srce mu je tvrdi kamen, duša mu je puna jada 
Od onoga kobnog dana, kad se vrati na garište, 

Da po starom Dubrovniku svoju dragu zaman ište, 
Zaman viče: »Gdje se skrivaš, o Nevenko, moje janje? 
Kažite mi, vratite mi moje slatko milovanje!« 
Zaman sužnje nadarene pušta kući začuđene, 

Da iNevenku vrate živu ili mrtve kosti njene. 

Zaman hrli Carigradom s varalicom taštom nadom 
Zaman sve mu, jer Nevenka iščeznula kao sjenka, 
Kudgod krene, gdjegod pita, nigdje glasa ni 

spomenka. 

Stoga bijesni Borko mamen, u srcu mu bukti plamen, 
iNa sve sudbe nevoljnika srce mu je tvrdi kamen. 
Uto pauk razapeo po Hrvatskoj tvrde mreže, 

Pa ih veže na sve strane i polako krišom steže. 
Zapleću se muhe lude, istrgnut se zaman trude, 

Stari pauk Bizantinac potajice sudi hinac, 

Da zaplete lakovjerne, narod složan da razdvoji, 

Jer nesložnu i slabiji lako udes gori kroji. 

Sipi je novac, siplje laži i na brata brata draži, 

Sipi je pusta obećanja, podle duše svuda traži. 
Domagoja bana blati, s Francima se kumi, brati. 

I dok ban se hrabri trsi, da franački jaram skrši 
I u borbi za slobodu slavni život slavno svrši, 

Inoslav će nastaviti slavnog oca slavno djelo, 

Silničku će snagu slomit, oslobodit dom svoj smjelo. 
A kad mladi pobjednik se pjevajući u dom vrati, 
Hrvatska će ucviljeno suze ronit, zakukati. 

Pod okriljem grčkim Zdeslav Trpimirov sin se vrati 
Te sve ništi i obara, ko ne prizna grčkog cara 
Za vrhovnog svog vladara i vjerskoga gospodara 

4« KOSOVCI 

Podranio štitonoša bana Zdeslava, 

Podranio zora međa u lov u goru. 


Govori mu vjerna ljuba lijepa Nevenka: 
»Nemoj ići, dragi vojno, u lov u goru. 1 
Usnila sam grozan sanak noćas u zoru: 

Skočila je ljuta guja ispod kamena, 

Savila se oko tvoga snažnog ramena. 

Ti me viknu u očaju: Ljubo, pogiboh! 

U pomoć ti skočih žurno, al se probudih.« 
Nasmija se štitonoša župan Miroslav: 

»San je laža, vjerna ljubo, Bog je istina! 

Ta ti znadeš, ne ću samac u lov u goru. 

Vjerni Vučko svud me prati i rob Sebirad, 

Što ga banu gospodaru dao svijetli car. 

On ti pozna govor pticu, svake zmije glas, 
Čuje, kako trava raste i cvijet na polju.« 

Župan ljubu zagrlio pa je poljubi 
Te pohrli zora međa u lov u goru, 

Za njim gleda vjerna ljuba, tiho uzdiše. 

Kad se diže žarko sunce koplje nad goru, 

U dom banu izvan sebe hitri Sebirad: 

»Zlo je, gospe, tvoga vojna guja ujede!« 

»Pa ti znadeš,« ciknu gospa, »svake zmije glas, 
Mogao si mome vojnu dati prijeki lijek!« 
»Liječnici se drugi brinu za tvog župana, 
Svezana ga kući vode ljuti kosovi.« 

»Ne šali se, Sebirade, zbori istinu!« 

Viknu ljuba. Govori joj hitri Sebirad: 

»Ne šalim se, dobra gospe, zborim istinu. 

Tvoga vojna štitonošu vode kosovi, 

Što ih Zdeslav, carski sluga s gnijezda potjera. 
Pa se hrabri odmetnuše skupa u goru, 

Gdjeno sude kosovice po svom zakonu. 

Vješala će postaviti tanka tanana, 

Podići će podupornje bana Zdeslava.« 

Kad to začu lijepa gospa, brižne plakati, 

Pa obuče grčko ruho tanko, svileno, 

Malog sina Borislava uze za ruku, 

A Ljubicu nježnu kćerku podvi na grudi. 

Uto bučeć dopadoše ljuti kosovi, 

Među njima štitonoša bana Zdeslava, 

Lice mu je bijelo platno, ruke svezane. 
Progovara kršan junak s bradom do pasa: 

»Sad nam zbori, skutonošo bana Zdeslava, 

Ko si, što si, otkuda si, što te natjera, 

Da se stidiš hrvatskoga slavnog imena 
1 da budeš desna ruka našem krvniku?« 

Odgovori ŠtitonoŠa bana Zdeslava: 

»Kad me pitaš, kazat ću ti zgaljnu istinu, 
Ogrija me žarko sunce pod Velebitom, 
Kolijevka je moja stara selo Gvoznica. 

Kad nam sela i gradove Grci spališe, 

Odvedoše u Carigrad mene svezana, 

Izbavih se iz sužanjstva s ljubom, s dječicom, 
Beskućniku Zdeslav dade kuću, vinograd, 

Ja mu dadoh tvrdu vjeru, da ću na vojni 
Podanik mu vjerni biti, štit mu nositi. 

A1 se nikad ne odrekoh svoga imena, 

Hrvatska je izmučena, slaba, malena, 

Nigdje nema prijatelja pravog do Boga.« 
»Istina je, skutonošo bana krvnika,« 

Prekide ga mrki vođa, »živa istina, 

Hrvatska je izmučena, slaba, malena, 

A1 Hrvatu svakome je silna, velika, 

Ne treba joj tuđinskoga jarma nositi,. 

Ni od cara carigradskog milost prositi « 

Hto stupi lijepa gospa među kosovce, 

Kad ugteda svoga vojna, plačuć prozbori: 
»Zaklinjem te živim Bogom, hrabri vojvodo, 
Pogledaj me salomljenu, moje sirote . . .« 
Prihvati joj mrki vođa s bradom do pasa: 
.»Makni mi se četi s puta, lijepa Grkinjo, 
.Vlažna nam je još od gorske zore obuća, 
Okaljat ćeš ruho grčko, ruho svileno, 

Skvasit će se tvoja djeca, mali Grčići.« 

UMRO JE PRED 

Umro je pred deset godina u Koprivnici, ali 
po svojim pjesmama uvijek je s nama. Sjećamo 
ga se sve više. Živi u iznesenim ljepotama, jer 
»o njemu nam neprestano pričaju Gospina zvo- 
na, ptice i potoci, šumarice kraj puta, jaglaci i 
rascvale grane prvih proljetnih jorgovana, jer 
nitko, nitko kao on nije tako dao poeziju umi- 
ranja hrvatskog čovjeka, jer je on imao dušu, 
koja je bila naša i svih onih, koji su je imali 
— pa su je zaboravili...« (I. Lendić) 

: Đuro Sudeta bio je učitelj. Umro je mlad, u 
24. godini. Kao šestnaestgodišnji dječak dao je 
pjesmu »Suton«,* koja je karakteristična i za ka- 
sniju njegovu poeziju punu melankolije sutona. 
Napaćen od teške bolesti iznio je u pjesmama 
svoje boli. Ali i u najtežim časovima njegove 
pjesme su pjesme čovjeka kršćanina, puna vjere 
i pouzdanja u volju Božju. Prima boli stojeći 
skrušeno »pred veličanstvom Božje lju- 
bavi«. 

U kratkom svom životu dao nam je Su- 
deta mnogo. Po brojnim nedovršenim pri- 
povijestima i romanu »Zasjenjeni dani« 
vidi se, koliko je toga zamislio. Najpo- 
znatija mu je fantastična pripovijest 
»Mor«. To je priča sa zvonkom pjesni- 

Slika desno : 

GROB PJESNIKA ĐURE SUDETE U KOPRIVNICI 
Dne 30. travnja o. g. navršila se deseta godišnjica smrti tog 
odličnog hrvatskog lirika 


Prihvati mu lijepa žena, tužna, slomljena: 

»Na meni je grčko ruho skupo, svileno, 

A1 u grudi mojoj kuca srce hrvatsko. 

Dopala sam bila davno ropstva nemila, 

Moj Dubovik zlosrdnici Grci spališe. 

Izbavi me od sramote plemić Miroslav 
Izviđa mi ljute rane, rane za dragim, 

Kog mi ote na vojnici more nevjerno. 

Bratim tebe Višnjim Bogom, kršni viteže, 
Pogledaj mi na sirote Borka, Ljubicu, 

Njihovo je srce mlado srce hrvatsko.« 

Čudno zasja meko lice kršnom kosovcu, 
Zadrhta mu duga brada, duga do pasa, 

Rastali se u prsima srce kameno, 

Pa prozbori mekim glasom tužnoj gospođi: 
»Bogom si me pobratila, sele po Bogu, 

Bogom si me pobratila, primam za Boga. 

Tvome vojnu ne će pasti glava s ramena, 

Ali ni on ne će biti srca kamena, 

Tuđinskome plaćeniku ne će služiti, 

Nego će se s kosovcima mojim združiti, 

A ti moraš milu djecu pomno gojiti, 

Ponosom ih, rodoljubnim mlijekom dojiti. 
Osvetnik će Branimir nam skoro banuti, 
Hrvatska će na sve strane plamom planuti, 

A tvoj vojno Branimirov štit će nositi, 

S kosovcima odmetnike svuda kositi.« 

(Nastavit će se.) 

DESET GODINA 

čkom dikcijom, pjesma prirode i veze čovjeka s 
prirodom. 

Zbirke pjesama su mu: »Osamljenim stazama«, 
»Kućice u dolu«, i »Sutoni« koji s u izašli po- 
slije njegove smrti. Prva mu je pjesma štam- 
pana u »Luči«, gdje je uz »Hrvatsku Prosvjetu« 
izašlo najviše njegovih stvari. On je nesamo 
po sadržaju nego i po tome izrazito katolički 
pjesnik. Njegove pjesme su golem dobitak 
za hrvatsku, posebno hrvatsku katoličku po- 
eziju. aZto se i njegov prerani gubitak teško 
mlađim pjesnicima dragocjen uzor, a čitajući ih 
još i danas osjeća. Njegove pjesme su našim 
silom nas prenose u pjesnikov svijet patnja, da 
s njime trpimo, a u bolima da ne podlegnemo 
nego osjećamo »Da smo dobri, — da smo bolji, 
— da slutimo — kako svijesno — svoje misli, hti- 
jenja, čežnje — prepuštamo kao djeca — jed- 
noj tajnoj — svetoj — volji!« K. 



2a mlađe i za starije 


RUČICA OD 

U neko selo došla su dva islužena vojnika, da 
traže službu. Jedan se još posve dobro držao, 
ali je drugi bio jadnik sav izmrcvaren, zato nije 
niti dobio službe, a seljaci su ga iz milosrđa 
hranili. 

Prvoga je uzeo neki seljak. Kada su nastale 
paše, išli su oba dva zajedno. Djevojčice su ih 
rado susretale, jer je onaj stari znao pričati li- 
jepe i duhovite pričice, a onaj drugi zbijati ra- 
zne šale, da su svi pucali od smijeha. 

Među djevojkama bila je i jedna starija, u 
koju se ovaj veseli vojnik zaljubio. Imala je 
samo kućicu i ništa više. Ali vojnik je mislio: 
Radije i to nego ništa! Nešto ću zaraditi, nešto 
će ona dodati, pa ćemo živjeti! — I uzme je. 
On je služio, a ona nadničarila, i tako su se ne- 
kako izvlačili. Seljaci su ih vrlo voljeli. Kad su 
dobili djevojčicu — Suzanu, seljanke su je no- 
sile kućama i dobro je hranile. Godine su letjele, 
Suzana je evala kao poljsko cvijeće i bilo ju je 
puno selo. Ljudi su je voljeli, jer je svakome 
bila na pomoći. 

Nedaleko sela dizao se stari grad, obrastao 
mahovinom; među tim bi zidinama Suzana znala 
prosjediti dobar dio dana pjevajući i pletući 
vjenčiće. 

Bilo je to uoči sv. Ivana Krstitelja, kad se po 
cijelom selu razlijegala krika i buka ljudi, koji 
su trčali s drvima prema starome gradu, da pa- 
le ivanjski kriješ. Suzana je gore bila prva. Ka- 
da su pripravili hrpu drva i potpalili, uhvatili su 
se svi u kolo te počeli skakati i pjevati. Kada 
su se napjevali, preskakivali su vatru . . . Tada 
se Suzana spotakla o nešto. Sagne se i opazi 
malu ručicu od alabastra. 

»Baci to, to je začarano!« vikali su ljudi. 

»Ne, ne, nemoj baciti,« govorio je stari voj- 
nik Martin, koji je skupa s njezinim ocem bio 
došao u to selo. »Navuci je na nešto i objesi 
oko vrata, to će ti donijeti sreću!« 

Suzana je poslušala njegov savjet, navukla 
je ručicu na podvezu i metnula oko vrata. Va- 
tra je izgorjela, a momci su se i djevojke po- 
malo spremali kući. 

»Ne idemo još kući. Tako je krasna noć, ide- 
mo na grad!« zvala je Suzana svoje prijateljice. 

»Šta te napada? Ne znaš li, da u svetoi vanjskoj 
noći imaju moć čarobnice?« odgovorile su dje- 
vojke. Ali Suzana se nije dala preplašiti, nego 



Hiljada je bolesti a jedno zdravlje! 


Bili zdravi ili bolesni, ako još ne poznate Raden- 
sko ljekovito kupalište, tražite kartom prospekte 
i upute : Uprava Radenskog kupališta, Slatina 
Radenci (kod Maribora). 

Direktan vagon iz Zagreba do samoga kupališta 


ALABASTRA 

Napisala Božena Nemcova 
je otpratila prijateljice sve do sela, a onda se 
vratila na stari grad, sjela i promatrala je zvje- 
zdani nebeski svod. Najednom začuje tako kra- 
snu i tako zamamljivu glazbu, da joj se srce 
od radosti stezalo. Sve bliže i bliže primicali su 
se čarobni zvuci, a iz staroga grada izlazili su 
bogato odjeveni glazbenici. Iza njih su išh go- 
spodin i gospođa. Na glavi im se sjale zlatne 
krune, a na sebi su imali haljine posute dragim 
kamenjem. Iza njih stupali su dvorjanici — dva 
po dva — i krasne gospođe i vitezovi, svi u bo- 
gatim haljinama. Postrance su sluge nosili plam- 
teće luči. 

Kada su obišli cijeli dvor, zaustavili su se pred 
Suzanom. Kraljevna je pozove prstom, a Su- 
zana nije ni čas promišljala, nego je odmah pri- 
skočila tajanstvenoj družbi i pošla je uz kra- 
ljevnu, koja ju je za ruku vodila u sam grad. 
Tu su se u jednom kutu otvorila vrata i svi su 
ušli unutra. Prošli su kroz hodnik i našli su se u 
nekom krasnom vrtu, u kojemu je stajao dvo- 
rac od alabastra, optočen zlatom. Cvijeće naj- 
različitije ljepote i drveće puno voća mirisali su 
najmilijim mirisima. Zlatna vrata od alabastar- 
nog dvorca su se otvorila, a cijela pratnja i 
kralj poklonili su su kraljevni — i nestade ih. 

Kraljevna je vodila Suzanu po vrtu. Došli su 
do mirtinog grma i kraljevna je otrgnula gran- 
čicu, splela je u vjenčić te položila Suzani na 
glavu govoreći: 

»Sutra dođi s ocem na grad i kopajte ovdje, 
gdje sada stojimo. Nemojte nikome odati, što 
budete našli, i nemojte dulje ostati u selu.« 

Iza toga uzela je kraljevna Suzanu za ruku 
i povela je opet istim putem sve do starih vrata. 
Zatim je iščeznula, a Suzana je otišla kući. 

»Bože dragi!« mislila je putem. »Toliko sam 
puta već bila na tom gradu, ali onih starih vrata 
nisam nikada vidjela. Čudna je to stvar, gdje 
se to sve stvorilo.« 

Kada je došla kući, roditelji su već spavali. 
Bio je jedan sat iza ponoći. Tiho je skinula vjen- 
čić, spremila ga pod jastuk i legla. 

Sunce se već visoko diglo i svijetlilo kroz 
mali prozorčić, kada je majka probudila Su- 
zanu. 

»Ne zna, kada treba ići u krevet, a ujutro ne 
će da ustane,« srdio se otac. Suzana je trljala 
oči i mislila, što je sanjala. 

»Ja ne znam, roditelji, što se to sa mnom do- 
godilo. Je li to bio san ili mi se doista dogodilo? 
Ali čekajte, pa metnula sam onaj vjenčić pod 
glavu.« 

Djevojka turi ruku pod jastuk i izvuče mir- 
tin vjenčić spleten od jedne grančice, ali više 
nije bio zelen, nego od čistoga zlata. Majka i 
otac prekrstili su ruke i pitali su je, gdje je bila 
i što joj se dogodilo. 



Slika desno: 

GUŠČARICA NA SAVI 
Naslikao Nikola Mašić 

»Dobro ti je savjetovao prijatelj, đa onu 
ručicu spremiš! Ona donosi sreću, a na 
onom mjestu sigurno leži blago,« rekao je 
otac. »Samo ako nisi zaboravila to mjesto.« 

»O, to se nemojte bojati,« rekla je Suza- 
na, »ako hoćete, idemo odmah tamo.« 



»•Ne, sada su ljudi u polju, pa bi nas vidjeli. 
Idemo u podne.« 

Upravo u podne išla je Suzana s ocem k sta- 
rom gradu. Odmah se od vrata maknula na onu 
stranu, kuda je u noći išla s društvom, i tu opazi 
jedan niski zid, a na njem mali prohod, koji je 
u noći izgledao kao vrata. Jedva su kroza nj 
prošli, našli su se u okruglom dvorištu, obra- 
slom travom i niskim grmljem. 

»Ovdje je stajao onaj grm,« rekla je Suza- 
na i stala je kraj šipka visokog pedalj, »ovdje 
kopajte, tatice!« 

Otac je poslušao, odmah je počeo kopati na 
tome mjestu — i gle! — jedva je malo zemlje 
odvrnuo, vidio je željezom okovani sanduk. Bio 
je vrlo velik, i otac ga nije mogao s mjesta 
maknuti. Ali čim ga se Suzana dotakla, odnijeli 
su ga bez muke. Sanduk je bio pun zlata. 

»Znaš, što mi je najviše žao, da od toga ne 
mogu ništa dati svom prijatelju ni onim selja- 
cima, koji su nam u nuždi pomogli.« 

»Znate šta, tata, vi recite, da ste postali ba- 
štinik, pa dajte bar starome Martinu nekoliko 
zlatnika.« 

»Imaš pravo! Sutra idem u grad, pa ću kupiti 
konje, a vi ovdje sve uredite. Kad se vratim, 
reći ću, da sam dobio dobru službu u gradu i da 
ćemo onamo; a Martin neka ostane u našoj ku- 
ćici. Kad se ne budemo više vraćali, ostat će nje- 
mu, a s vremenom se može svašta dogoditi. Ali 
kažem vam: jezike svežite!« 

Drugog dana otišao je otac u grad, kupio je 
konje i kola i našao lijepu kuću. Kad se vratio 
u selo, svi su ga gledali, kako — on siromah — 
vozi kući konje i kola. 

Do njih je stanovao neki vrlo zloban seljak sa 
ženom. Njima nije išlo iz glave, kako je dobio 
novaca za kola i konje. Puna znatiželje ode su- 
sjedova žena k njima, da nešto zapita, a onda 
i to, gdje su dobili novac za kola i konje. 

»Draga susjedo, reći ću vam, ali nemojte ni- 
kome ništa reći. Moj muž naslijedio je od jed- 
nog strica nekoliko tisuća zlatnika, pa će nam 
biti bolje. Vidite, otkako je naša curica našla 
onu začaranu ručicu, imamo sreću; a ja je ne 
bih dala ni za kakav novac!« 

Seljanka je otišla kući i rekla to mužu te ga 
nagovarala, neka ukrade Suzani onu ručicu. Kod 
susjeda su međutim natovarili kola; a Su- 
zanin otac htio je da još do naveče stignu do 
najbližeg mjesta, zato se ?a svima oprostio. Su- 
zana je plakala, a kad su već imali otići, sjeti 
se, da bi otrčala još na stari grad te da tamo 


još malo zapjeva. Rekla je to ocu; a zlobni su- 
sjed, koji je malo podalje stajao, čuvši to okre- 
ne se i otrči naprijed. Mislio je, da će tamo 
najbolje izvesti svoju zamisao. Ali nije čuo, kad 
ju je otac odgovarao od nauma i rekao, da će 
se tamo svi zaustaviti, pomoliti i zahvaliti za ne- • 
nadanu sreću. 

Seljak je stajao kod starog dvora i čekao. 
Najednom začuje rzanje i vidi, kako prema 
njemu trči konj. Ode mu ususret, da ga ulovi, a 
konj pristupi k njemu posve mirno. 

»Za Boga miloga, pa to je moja Liska. Ko te 
je pustio?« poviče seljak i uhvati kobilu za gri- 
vu, a ona ga ponese u zrak, tri puta okruži grad 
s besvijesnim seljakom — i nestalo ih je. Nikada 
se nije o zlobnom seljaku ništa saznalo. 

Malo iza toga stajala je na gradu Suzana s 
ocem i majkom. Rastajala se od svog najdra- 
žeg mjestanca i u duhu je zahvaljivala kraljevni 
za njeno dobro djelo. Martin je čekao kraj kola. 
A kad su se s njim opraštali, najviše su plakali. 
Otac mu je dao nekoliko zlatnika. 

Kad je obitelj stigla u grad, kupili su po- 
kućstvo, haljine, našli služavke i sluge, učitelje 
i učiteljice za Suzanu, da nešto nauči. Kada su 
tri godine prošle, nitko više nije u njoj mogao 
prepoznati seljačku djevojku. Bila je pametna 
u svakom pogledu, uz to lijepa i vrlo dobra. 
Roditelji se nisu s njom odviše pokazivali, ali 
zato ipak nije ostala nezapažena. Mnogo ju je 
mladića prosilo, ali njoj se najviše dopao jedan 
lijepi i bogati plemić. Nitko nije bio proti tome, 
zato se odmah bez zapreka sve dogovorilo i usta- 
novilo se dan vjenčanja. 

Suzana je išla na odzive obučena u skupocje- 
noj odjeći, ukrašena zlatnim vijencem od mirte 
i s ručicom od alabastra — svojim najdražim 
uspomenama. Putem priđe kolima neki siromah, 
moleći mali darak. Nevjesta naloži da zaustave 
kola, bolje pogleda starca i prepozna u njemu 
starog Martina. Brzo skoči dolje i uzme ga za 
ruku, pa mu reče: 

»Zar me ne poznaš, Martine? Ja sam Suzana. 
Dođi k nama u kola i pričaj, kako ti je bilo ot- 
kada se nismo vidjeli.« 

Suzanin je otac kupio selo, u kojem se ona 
rodila, a nedaleko starog dvora sagradio je sebi 
dvorac, u kojemu su kasnije svi lijepo živjeli. 
Seljacima je platio deseterostruko za dobra, koja 
su mu oni prije učinili. Ručica od alabastra i 
zlatni vijenac ostali su najljepšom uspomenom 
njihove obitelji. 

Prevela Z. L. Perinić 


555 


ŠT O Z A JiT I M A. JŽ E ]XT E 


NIKOTIN I DOJENČAD 

U- liječničkim se časopisima mno- 
go pisalo o zagonetnom slučaju otro- 
vanja nekog dojenčeta. Dijete je bilo 
posve zdravo i normalno razvijeno, 
a hranilo -se isključivo majčinim mli- 
jekom. Najedamput je bez ikakva ra- 
zloga oboljelo i pokazivalo sve zna- 
kove otrovanja: imalo je neprestani 
podražaj na povraćanje, nije htjelo 
uzimati nikakvo jelo niti piće, do- 
bilo je grčeve po čitavom tijelu, zje- 
nice su mu portale uske, a crijeva 
su prestala raditi. Koža mu je po- 
stala blijeda, sluznice jako crvene, 
bilo ubrzano. Liječnici su odmah po- 
sumnjali na akutno otrovanje, ali 
nisu mogli otkriti nikakvo vrelo 
otrova, budući da majka nije uzi- 
mala nikakav lijek. Ljječnici . su se 
našli pred zagonetkom, te su već 
napustili svaku nadu, da će im uspje- 
ti dijete održati na životu. .U zadnji 
čas opazio je kućni liječnik da maj- 
ka puši, te je propitkivanjem sa- 
znao, da majka popuši i po 40 ci- 
gareta na dan. Liječniku je odmah 
bilo sve jasno. Tu se radilo o akut- 
nom otrovanju dojenčeta nikoti- 
nom, što ga je dijete usisalo maj- 
činim mlijekom. Majka je po nalogu 
liječnika odmah prestala pušiti, a di- 
jete se brzo oporavilo. Nikotin pre- 
lazi u majčino mlijeko i stavlja ži- 
vot dojenčeta u pogibelj. Stoga bi 


Tjedni kalendar dobre domaćice 

Rimokat. 

kalendar 

Srpanj — juli 

Nedjelja 

18 

Fridrik 

Objed: Ragu juha od kokoši. 

Kokošje meso s mladim krumpirima 
i umakom od hrena. Kolač s treš- 
njama. 

Večera: Pašteta od jetara, kruh 
i čaj. 

Ponedjeljak 

19 

Vinko Paul. 

Objed: Juha od cvjetače. Punje- 
na salata glavatica. Marelice. 

Večera: Drobljenac sa salatom. 

Utorak 

20 

Ilija pr. 

Objed: Juha od krumpira. Va- 
rivo od graha s faširanim odrescima. 
Večera: Sir s vrhnjem. 

Srijeda 

21 

Danijel pr. 

Objed: Juha od zelenja. Pečeni 
jastučići od sira s pekmezom. 
Večera: Đuveđ. 

. Četvrtak 

22 

Objed: Juha od špinata. Teleći 
paprikaš. Višnje. 

Večera: Meko kuhana jaja. 

Marija Magd. 

Petak 

23 

Apolinar 

Objed: Juha od vrhnja. Pirjani 
krumpir. Pita od trešanja. 

Večera: Kuhana salata glavatica. 

Subota 

24 

• Kristina 

Objed: Prežgana juha Grah s 
žemljinim mrvicama. Naduvak od 
makarona. 

Večera: Mladi krumpir sa risom 
i salatom. 


se i moderne majke morale ostaviti 
pušenja barem/' tako dugo, dok di- 
jete siše. • >T : 

DJECA I LJETNA ŽEGA 

Najveći pomor dojenčadi u našim 
krajevima vlada u ljetnim mjeseđ- 
ma. Od čega umiru toliko mala dje- 
ca? Utvrđeno je, da je najčešći uzrok 
smrti poremećenje ishrane. Prije se 
mislilo, da to većinom dolazi od po- 
kvarenog mlijeka, dok je danas već 
dokazano, da pokvareno mlijeko nije 
glavni i jedini uzročnik ljetnih pro- 
ljeva male djece. Tu igraju važnu 
ulogu i mnogi drugi čimbenici. Li- 
ječnici tvrde, da i sama ljetna vrući- 
na može izazvati proljeve i povra- 
ćanje kod male djece, a to su prvi 
signali poremećenja probave. To se 
osobito često opaža kod loše gra- 
đenih vrućih stanova, gdje će djeca 
najprije oboljeti uslijed same vrući- 
ne. Ipak se i tu opaža neka razlika. 
Više obolijevaju djeca koja su hra- 
njena kravljim mlijekom, a manje 
su pogođena ona djeca, koja sišu 
majčino mlijeko. Stoga su liječnici 
postavili pravilo, da se dojenčad ne 
smije odbiti od majčinih prsa za vri- 
jeme vrućih ljetnih mjeseci, već e 
s tim mora pričekati do hladnijih 
jesenskih dana. Kad bi se naše maj- 
ke uvijek držale tog pravila,' bilo bi 
na grobljima mnogo manje dječjih 
križeva. 

Dr. I. K e č k e š 

Zdravlje 

Koji krumpir ima najviše vitamina? 

Naš narod troši mnogo krumpira. 
Stoga je važno znati, da svježi je- 
senski krumpir ima tri puta više vi- 
tamina nego odstajali stari krumpir 
u proljeće. 

Bolest modernih dama. Pretjerana 
upotreba kozmetičkih sredstava kod 
modernih dama dovodi do različitih 
kožnih bolesti. Ustanovljeno je, da 
puder pomada za lice, a naročito 
ruž za usta izazivaju lako kožne bo- 
lesti, a najčešća je pojava ekcem. Sva 
sredstva za poljepšavanje sadržavaju 
raznovrsne otrovne tvari, koje su 
štetne za kožu i sluznicu, pa to iza- 
ziva tvrdokorne kožne bolesti. 

Kućni savjeti 

Čišćenje svilenih marama. Jedno- 
bojne svilene marame moraju se po- 
najprije natrti sapunom. Onda se me- 
koj vodi — najbolje kišnici — pri- 
lije malo špirita, te se u tom prožmi- 
ču. Zatim se tkanina stavi među dvije 
obične tkanine tako, da ne dođe. svi- 
la na svilu, te se odmah izgladi to- 
plom gladilicom. — Šarene svilene 
marame čiste se na ovaj način: U 
mlaku kišnicu ili potočnicu metne 
se jedan prijesan žumanjak od ja- 
jeta. To se dobro razmiješa te se 
u toj smjesi šarena svilena marama 
ili druga kakva svilena tkanina opre- 
zno opere. Zatim se dobro ispere u 
u čistoj hladnoj vodi i izgladi, dok 
je još vlažna. 

Čišćenje raznih predmeta. Kipovi 
i drugi predmeti od gipsa, alabastra, 

NAJMODERNIJA 

,,MA-MA“ dječja kolica 

Najpovoljnija šestmjesečna otpla- 
ta bez kapare i povišenih cijena. 
Najjeftinije kupujete i popravljate 
izravno kod proizvađača 

PRERAOOVIĆEVA ULICA 22 


mramora i t. d. najbolje se očiste 
krušnom sredinom. Kruh mora biti 
svjež, pa se njegovom sredinom taru 
ti predmeti sve dotle dok ne budu 
posve čisti. Zatim se istaru mekom 
krpom, da se uklone svi ostaci kruha. 

Dobar tek 

Bećarski paprikaš. Nareži puni ta- 
njurić luka, paprikama otstrani .jez- 
gru i nareži na uske odreske, da ih 
bude otprilike toliko koliko i luka. 
Zatim pošuri rajčice, oguli ih i ta- 
kođer nareži. Na masti pirjaj najprije 
luk, posoli ga i kad omekša, dodaj 
narezane paprike i to neko vrijeme 
pirjaj, a zatim uspi priređene raj- 
čice. Sve neka dobro provrije. Tko 
hoće može metnuti i malo šećera i 
kiselog vrhnja. 

Rezanci sa vrhnjem i šunkom. 

Umijesi i izreži rezance, zakuhaj ih 
u vrelu slanu vodu, kad provriju pro- 
cijedi ih na sito i polij hladnom vo- 
dom. Miješaj deset dkg maslaca sa 
dva žumanjka, dva decl vrhnja, 10 
dkg nasjeckane šunke ili suhog me- 
sa, žlicu konzerve od rajčice i ako 
hoćeš naribanog parmezana. To po- 
soli i pomiješaj sa rezancima, a zatim 
miješaj snijeg od dva bjelanjka. Sve 
zajedno metni u zdjelu za pečenje, 
koju prije namaži sa maslacem, te 
prepeći u pečenjari da odozgo po- 
rumeni. 

Teletina sa zelenjem. Teletinu pre- 
peći na masti. Kad lijepo porumeni, 
dodaj mladog zelenja, kakvog već ima 
prema godišnjoj dobi. Zelenje prije 
nareži na rezance ili na kocke. Sve 
zalij toliko vode ili juhe da bude 
prekrito posoli i kuhaj dok postane 
mekano. Na koncu dodaj posve malo 
šećera i svijetlo žuti zapržak. Na- 
čini tijesto za žličnjake te ih zaku- 
haj u vreloj slanoj vodi, ocijedi i 
začini sa vrelom masti, te ponudi uz 
teletinu sa zelenjem. S. A. 


Kruh naš svagdašnji neka bude 

AHKER KRUH 

Dobije se u svim boljim delika- 
tesama i mijekarnama. 

^JVKER KRUH 

je najzdraviji, jer se priređuje 
bez germe (pjenice) 


DOM AĆICE 

Kupujte staklenu, porculan- 
sku 1 vatrostalnu (feuerfest) 
robu u domaćoj staklani 

R, PA.SARIO 
Ilica 5 ZAGREB Ilica 5 




Pustolovni roman u slikama 


ZLATNI OTOK 


»Hispaniolu« su mornari 
sa čamcima vukli u si- 
drište. Već se osjećalo, 
da je popustila njihova 
disciplina. Glasno su pro- 
ti svemu rogoborili. 


Zato kapetan okupi vjer- 
ne mornare i ispripovje- 
di im, da se sprema uro- 
ta. Oni su i sami to na- 
slućivali. Zatim mi po- 
dijeli oružje. 


Popodne kapetan dozvo- 
li mornarima, da pođu 
na otok. Svi su se tome 
ve selili. S mornarima je 
pošao na otok i mali 
Jim. 


Mali Jim je umakao osta- 
lim mornarima koje je 
je predvodio Silver, i sam 
krenuo po otoku. Svuda 
je sretao zmije i — pu- 
stoš . . . 


KAKO ĆEMO 

Nije svejedno, da li se ljeti sunčamo na obali 
mora, na obronku gorske šume i|i na krovu 
ili terasi u gradu, gdje dim iz kuća upija 
sunčane zrake. Tamo, gdje je djelovanje sunca 
jače, treba drugačije postupati, a opet druga- 
čije, gdje je slabije. Sunce je izvor svakog ži- 
vota na Zemlji i prvi uslov zdravlja, treba samo 
znati s njime razumno postupati. 

Osim toga treba i to znati, da je koža vrlo 
važan organ tijela. Čovjek mora umrijeti, ako 
mu se uništi (recimo izgori) polovica kože. Ko- 
žom dišemo, osjećamo, ona izlučuje iz tijela 
škodljive tvari, ona daje tijelu boju, čuva naše 
tijelo od vanjskih upliva, regulira tjelesnu to- 
plinu i vrši imunobiološku funkciju. Kada nam 
koža oboli, onda nam je zlo . . . 

Kod sunčanja je koža prva na udaru sunča- 
nih zraka. Ona uslijed toga najprije pocrveni, 
a onda potamni. To je otuda, što pod utjecajem 
sunčanih zraka u kožu pritječe mnogo više krvi, 
koja u koži odlaže neko mastilo (pigment). Od 
toga dobiva koža onu tamnu boju, koja ostane 
još i nekoliko mjeseci poslije sunčanja. Jetra 
izdvajaju iz krvi stara i islužena crvena krvna 
zrnca i njihovu boju, pa je i ona kod sunčanja 
jako aktivna. Sunce uopće izaziva u našem or- 
ganizmu intenzivan rad. 

Sunčamo li se naglo, nerazborito na jakom 
dnevnom suncu ležeći, nastaju nagle promjene 
u radu naših organa. U prvom redu ćemo i samo 
malo nježniju kožu uništiti, što je vrlo bolno, 
ali i živčani sistem ćemo time povrijediti i trpjet 
ćemo od migreme, besanice i bolesti jetara. 

Najprije nam je potrebna priprava organizma 
za sunčanje. Ta se priprava sastoji u tome, da 
tijelo najprije izvrgnemo zračnim kupeljima, t. 
j. da se što više krećemo ili gimnasticiramo bez 
odijela na svježem zraku. Da se bavimo, hodamo, 
radimo, na suncu ^2 do 1 sa ta dnevno, osobito 


SE SUNČATI? 

Nnpisao Stjepan Gotvald 
oko 10 sati ujutro i oko 5 sati popodne. Time 
ćemo pomalo privikivati unutarnje organe na in- 
tenzivniji rad i pojačati krvotok. Tek poslije 
ovakve priprave možemo se sunčati ležeći na ja- 
kom suncu. Glasoviti liječnik, helioterap Roller 
kaže: , Svako sunčanje mora početi kod nogu, 
i onda malo pomalo napredovati prema glavi.’ 
Prije svakog sunčanja treba provesti neko vri- 
jeme u hladovini. Najbolje i sigurno je od ko- 
risti, ako se sunčamo ovako: 




Noge do kolje- 

Bedra i nad- 

Poslije toga možemo cijelo tijelo sunčati. 
Jaka svjetlost, osobito ultraljubičaste zrake 
umaraju, zasljepljuju i kvare oči. Zato je svr- 
sishodno, da na plažama, kod planinarenja i 
kretanja na jakom suncu nosimo tamne naočale. 
Baš ove ultraljubičaste zrake imaju jako biološko 
djelovanje i prolaze kroz tijelo do kostiju, pa 
se na tome i osniva liječenje različnih bolesti na 
suncu — helioterapija. Dok smo u vodi, tijelo 
nam je zaštićeno od tih zraka, ali lice (osobito 
nos) nije. Zato je dobro, da te dijelove namaže- 
mo kremom, prije nego se kupamo na suncu. 

Za vrijeme, dok uzimamo sunčane kupelji, 
treba jesti laganija jela i ne uživati alkohola. 

iBudemo li se ovako sunčali i držali se ovih 
savjeta, ne ćemo kukati poslije sunčanja, već 
ćemo biti okrijepljeni, zdravi i otporniji. 


.1 

•» 

MALO Š -ZA L E 


NA SUDU: Sudac (optuže- 
niku): »Kako se zovete?« 

»Ta, molim vas, gospodine su- 
če, pričinjate se, kao da me ne 
poznajete, a koliko puta sam 
već stajao pred vama?« 

/SVE IZRAVNANO. Susjed 
sreo susjeda. Skinuše jedan dru- 
gom šešir. 

Prvi: »Oprostite, dragi su- 
sjede, jedna moja kokoš je kroz 
plot otišla u vašu baštu i tamo 
je čupala cvijeće!« v 

Drugi: »Molim, ništa za to. 
Moj pas ju je ulovio i razderao.« 

'Prvi: »Tako? No, pa ništa 
za to. Ja sam vašeg psa malo 
prije pregazio automobilom.« 

DOBAR ZNAK. Liječnik u za- 
vodu za umobolne pita bolni- 
čarku: 

»Kako se osjeća bolesnik u 
sobi br. 13?« 

»Sada je počeo strašno napa- 
dati žene.«. 

»Vidi se, da napreduje. To je 
najsigurniji znak ozdravljenja!« 

PROŠIRENA ŽELJA. »Loko- 
motiva, što vuče brzi vlak, vrlo 
je skupa!« 

»Mislim, da jest. Rado bih 
imao toliko novaca, da mogu 
kupiti jednu takvu lokomotivu!« 

»A čemu će ti?« 

»Meni ne treba. Trebao bih 
samo toliko novaca.« 

DJEČJI ODGOVOR. U vlaku 
mališan, koji ima hunjavicu, ne- 


prestano šmrče. To je uzruja- 
valo gospodina, koji je sjedio 
do njega, pa ga upita: 

»Mali, zar ti nemaš džepnog 
rupca?« 

»Imam, čiko, itekako, ali ga 
nikome ne posuđujem!« 

STARA BOLEST. Što mislite, 
mladi gospodine, koliko mi je 
godina?« 

»Po vašim očima, milostiva 
gospođo, mislim, da ste osam- 
naestgodišnja djevojka, po licu 
da imate sedamnaest, a po ruči- 
cama da imate tek četrnaest 
godina!« 

»No ... pa?« 

»To sve skupa čini četrdeset 
devet!« 

DOBAR PRIMJER. Ana: »Je- 
si li čuo, kako je tvoj prijatelj 
Martin rekao svojoj ženi, neka 
ode u dućan i neka pogleda šešir 
za četiri stotine dinara? Ugledaj 
se ti u njega! To je muž!« 

O n: »Jesam li ti ja ikada bra- 
nio da gledaš šešire od četiri 
stotine dinara?« 

IZ MONOLOGA JEDNOG 
PIJANICE: »Kad sva užeta bu- 
du popucala, onda ću se obje- 
siti . . .« 

NA MEDICINI. »Gospodine 
kandidate, koje je sredstvo, po 
vašem mišljenju, najbolje za 
spavanje?« 

»Dobar krevet, gospodine pro- 
fesore!« 


NAPETO STANJE. »Je li isti- 
na, da si se zaručio s kćerju svo- 
je gazdarice?« 

»Da.« 

»A jesi li sretan?« 

»O, veoma! Stanje se izmije- 
nilo. Sada se njezina majka po- 
naša, kao da se boji, da ću je 
na prvoga otpustiti!« 

ULOVILA GA! Marica sva bi- 
jesna dotrči svojoj prijateljici: 
»Oh, ti muškarci, nijednom ne 
smiješ više vjerovati!« 

»A što se opet dogodilo?« 

»Pomisli samo. Prošle nedje- 
lje smo ja i Ivo ugovorili, da 
cijele nedjelje ne ćemo nikuda 
izlaziti, a najmanje na kakvo 
vidno mjesto. I sad, pomisli, gdje 
sam ga jučer srela!« 

»Gdje?« 

»Na Zrinjevcu!« 

Najveća 
katoli- 
čka 
tvrtka 
glazbala 
u državi 


mm 

DOBR1JAN ČITA „OBITELJ" 



Vrućina je! Čika hoće A1 ga zvonce sa vratiju Odmah za stol ide čika, Poplavila voda kuću, 

da se malko smoči. punim glasom zove: da »Obitelj« čita, nasta cijela graja, 

Eno ga u kupaoni: stigao je divni svezak a što je u kupaoni čika za to i ne mari 

hladnu vodu toči. »Obitelji« nove! više i ne pita! već čita do kraja... 

Ilustrovani tjednik „ Obitelj “ izlazi svake nedjelje . Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed 
Rukopisi se ne vraćaju. „ Obitelj “ izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik m Objtelii M 
Zagreb, Trenkova 1. Adresa uredništva i uprave a Obitelji 0 : Zagreb , Trg Kralja Tomislava 21. Telefon 54-17. Ček. rač. pošt. šted. br. 33.536 
, Obitelj 0 se tiska u Tiskari Narodnih Novina u Zagrebu. Za tiskaru odgovara V. Kirin , Deželićeva ul. 2. 


j 








Lijevo: 1. Vrlo praktičan kaputić za ljeto Iz bijelog platna, a obrubljen sa marinersko-plavom pru- 
gom i istobojnim pucetima. — 2. Jednostavna haljina za plažu i z bijeloga grubog platna. Ovratnik i puceta 
zeleni. — 3. Kupaći ogrtač iz uzorkane frctir-tkanine, Pojas poput užeta, sprijeda vezan. — 4. Pidžama za 
plažu iz žućkastog materijala! dok su pojas i naramenice tamno- plave. — 5. Jednostavna haljina za plažu. 
Sprijeda se kopča do dolje sa velikim pucetima* Džepovi također veliki. Bluzica se mijenja po volji! a 
može se nositi i bez nje* 



Složio V. P-oš 


Vodoravno: 1* pok, zamjenica* 
4. epsko djelo, 5. bavi se botanikom, 
10. av, 1 J . žitarica (bez b), 12* broj 
14. nije stari, 17. sedlo, 19. redni broj 
(5), 21. mjera za papir. 23* dva slova, 
24. dulja pripovijest, 27* kratica: udru- 
žena opozicija, 28. točan, Upravan i 
dovoljan* 32. množ. od as (kraći 
oblik), 34. ženski glas, 36. nepovrediv, 
37. narod Irske, 38* iznad 39. grčko 
slovo (dugo a), 40. način sporazumi- 
jevanja, 42* Žensko ime, 44. Šala, 46* 
vrst lirske pjesme, 48* grad u Tran- 
silvaniji, 50. pozornica, 52. Alija 
(km.), 53 spisi. 

Okomito: % dva, 3. lična za- 
mjenica, 6. žitarica, 7. miris* 8* Žen- 
sko ime (Ivan), 9. grad na Azovskom 
moru* 13. Asirija, 15* pokrajina u Ju- 
žnoj Africi, 16. zatvor, 20. arapski 
poglavica, 22* svečana dvorana, 25. 
negve, 26. vrst papiga, 28. ak roba ta, 
29. sastav kamena za brijanje, 30. or- 
gan za Čišćenje krvi. 31. žurna list a, 
33, sila, 35* mjera za tekućine, 41. 
vodi struju, 43, oče (židj, 45. sat, 47 


brat Kainov, 49. grčko slovo (iza pi), 
51, niječna čestica* 


Rješenje treba poslati do 30. srp- 
nja* Medu odgonetate podijelit će 
se 10 lijepili romana. 


Odgonetke I nagrade is 20. br. 

Vodoravno: I. patina* 3, namet* 
4, Šaln, 6. garav, 7. kama, 9. lađa, 
10. liđo, 12. nada* 14. sama. 15. raka* 
17. kava* 1$. para 20. suton, 21* ja- 
glaci. — Okomito: 1. pamet, 2. 
naša, 3, narav, 5. laka, 7. mali, 9, la- 
guna, 11. dolama, 13* dara, 14. Sava, 
16. kapa, 37, Katon, 19. raja* 20* suci* 


Žrt jebam su podijeljene nagra- 
de: Po jedan roman dobili su: Z* Ku- 
lier iz Sarajeva, 1. Juka iz D., V* Ke- 
reković iz Zagreba, B* Soldo-Mostić 
iz T*, F, Matejnić iz L* Kulić iz Z*, 
M. Malarić iz K„ K* Simundža iz R., 
J, Grosić iz L., Perko Vidrlć iz K- i 
Š* Rep i na iz Zagreba* 



